Kalio cianidas

Kalio cianidas (KCN) – vandenilio cianido rūgšties druska. Bespalvis kristalinis cheminis junginys, panašus į cukrų. Pasižymi dideliu tirpumu vandenyje. Labai toksiškas, kvepia migdolais. Tankis 1,56 g/cm³. Lydosi 634 °C temperatūroje.

Tai vienas stipriausių neorganinių nuodų. 
Suvartojus kalio cianido, iškart paralyžuojama žmogaus centrinė nervų sistema, jis miršta.

 Gamyba 

KCN yra gaminamas pridedant į vandenilio cianidą 50 proc. kalio hidroksido vandeninio tirpalo, po to seka tirpalo išgarinimas vakuume:Pradyot Patnaik. Handbook of Inorganic Chemicals. McGraw-Hill, 2002, ISBN 0-07-049439-8
 HCN + KOH → KCN + H2O
arba pridedant formamidą su kalio hidroksidu:
 HCONH2 + KOH → KCN + 2H2O

Apie 50.000 tonų kalio cianido yra pagaminama kasmet.Andreas Rubo, Raf Kellens, Jay Reddy, Joshua Wooten, Wolfgang Hasenpusch "Alkali Metal Cyanides" in Ullmann's Encyclopedia of Industrial Chemistry 2006 Wiley-VCH, Weinheim, Germany. 

 Toksiškumas 
KCN gali būti detoksikuojamas geriausiai su vandenilio peroksidu:
 KCN + H2O2 → KOCN + H2O

Cianidas yra stiprus ląstelinio kvėpavimo slopiklis, jis veikia mitochondrijų citochromo c oksidazę – blokuoja oksidacinį fosforilinimą. Tai sutrukdo kūnui iš oksiduojamo maisto pasigaminti naudingos energijos.

Mirtina kalio cianido dozė yra 200–300 mg.John Harris Trestrail III. Criminal Poisoning – Investigational Guide for Law Enforcement, Toxicologists, Forensic Scientists, and Attorneys (2nd edition). pg 119

Darbo vietoje yra neutralizuojamas geležies sulfato Fe2SO4 tirpalu arba oksiduojamas chlorkalkėmis.

 Šaltiniai 

Kategorija:Druskos
Kategorija:Nuodai